KYK: Prius met effektiewer sonpanele getoets | Netwerk24
Deur Elvira Wood 07 Julie 2019 13:27
Die motorvervaardiger Toyota wil sy Prius-sedan selfs nóg omgewingsvriendeliker maak.
Die maatskappy sê in ’n verklaring hy gaan kragte saamsnoer met Nedo en Sharp om batterye wat met behulp van sonkrag gelaai word in dié motor te toets.
Die Toyota Prius wat met behulp van sonpanele aangedryf word.Foto: Toyota
Die Prius met sonpanele op sy enjinkap en dak.Foto: Toyota
Dit beteken die Prius sal letterlik sonpanele op sy enjinkap, luikrug én dak kry.
Toyota het reeds een Prius gebou met dié panele en gaan dit nou in sy toetssentrum in Tokio, Japan, toets.
“Die toetsmotor gebruik ’n stelsel wat die battery laai terwyl dit ry én wanneer dit geparkeer is,” sê die maatskappy in die verklaring.
Toyota sê die toetsmotor kan sowat 860 W krag met behulp van die sonpanele opwek.
Voorheen kon die Prius se battery net gelaai word wanneer dit geparkeer is.
Meer oor: Toyota | Sonkrag | Prius
Toyota herroep 2,4 m. motors